# **Akcijski plan za zeleno poslovanje**

Agencije za mobilnost i programe EU (2021. – 2022.)

*Svaka organizacija i svaki pojedinac može napraviti puno za smanjenje onečišćenja okoliša, a s razvojem znanosti i razvojem globalne svijesti o važnosti zaštite okoliša, dobivamo nove mogućnosti i ideje kako to postići. Pritom je razvoj svijesti djelatnika značajan dio zelene strategije.*

*Javne ustanove moraju igrati aktivnu ulogu u sprječavanju i rješavanju ekoloških problema. Širom svijeta uredi troše 40% sirovina i resursa. Kako bi se smanjio ovaj utjecaj, jedan od najučinkovitijih načina jest razvoj zelenih planova poslovanja to jest stvaranje ugodnijeg radnog mjesta za okoliš i ljude.*

*Akcijski plan za zeleno poslovanje Agencije za mobilnosti i programe EU (AMPEU), za razdoblje od 2021. do 2022. godine, proizlazi iz različitih EU strategija za razdoblje 2021.-2027. te čini sastavni dio provedbe EU programa u nadležnosti AMPEU (E+, ESS, OE). Krajnji cilj Akcijskog plana jest poticanje poslovanja temeljenog na zaštiti okoliša kao važnog elementa razvoja društva.*

Cilj 1.: ZELENA NABAVA

Cilj 2.: ENERGETSKA UČINKOVITOST

Cilj 3.: ZELENA DOGAĐANJA

Cilj 4.: KOMUNIKACIJA

Cilj 5.: UČINKOVITO UPRAVLJANJE ZELENIM POSLOVANJEM



|  |  |
| --- | --- |
| **CILJ 1.** | **ZELENA NABAVA** |
| **MJERA 1.1.** | **Nabava uredskog materijala koji je prijateljski za okoliš** |
| NOSITELJ | Odjel za programsku infrastrukturu i nabavu, Odjel za pravne poslove i ugovaranje EU projekata |
| SURADNICI U PROVEDBI | Povjerenici za zeleno poslovanje |
| VREMENSKI OKVIR | ZADACI |
| Kod svake nabave | Nabava kvalitetnijeg uredskog pribora, odnosno pribora koji traje dulje. Primjerice, blokovi i bilježnice od recikliranog papira, pribor za pisanje bez plastike itd. |
| Kontinuirano | Nabava štednih žarulja. |
| Kontinuirano/ prilikom preuređenja prostora | Nabava štedljivih slavina za vodu i štedljivih wc kotlića, prema mogućnostima |
| Kontinuirano | Nabava recikliranog papira za printanje.  |
| INDIKATORI PROVEDBE | Broj nabavljenih štednih žarulja u godini dana.Količina recikliranog papira nabavljena u godini dana. |
| **MJERA 1.2.** | **Nabava elektroničke opreme** |
| NOSITELJ | Odjel za programsku infrastrukturu i nabavu |
| SURADNIK U PROVEDBI | Povjerenici za zeleno poslovanje |
| VREMENSKI OKVIR | ZADACI |
| Kod svake nabave | Osigurati da je elektronička oprema relativno nova, jer su novija računala i monitori učinkovitiji u potrošnji energije od starijih.  |
| Kod svake nabave | Nabavljati kvalitetniju opremu, te uzeti u obzir trajnost opreme. |
| Prema potrebi | Nabava i korištenje višefunkcionalnog uređaja umjesto printera, kopirke i skenera. |
| Prema potrebama projekata | Unajmljivati (umjesto kupovati) elektroničku opremu koja se rijetko koristi (npr. za pojedini projekt). |
| INDIKATORI PROVEDBE | Analiza starosti elektroničkih uređaja.Broj višefunkcionalnih uređaja koji se koriste u Agenciji umjesto printera, kopirke i skenera.Broj slučajeva najma elektroničke opreme, ako će biti potrebe za dodatnom opremom. |
| **MJERA 1.3.** | **Donacija elektroničke opreme** |
| NOSITELJ | Odjel za programsku nabavu i infrastrukturu |
| SURADNIK U PROVEDBI | Povjerenici za zeleno poslovanje |
| VREMENSKI OKVIR | ZADATAK |
| Prema potrebi | Doniranje ispravne elektroničke opreme javnim ustanovama |
| INIKATOR PROVEDBE | Broj donirane ispravne elektroničke opreme |

|  |  |
| --- | --- |
| **CILJ 2.** | **ENERGETSKA UČINKOVITOST** |
| **MJERA 2.1.** | **Elektronička učinkovitost – smanjiti elektroničko onečišćenje** |
| NOSITELJ | Odjel za programsku infrastrukturu i nabavu |
| SURADNICI U PROVEDBI | Odjel za osiguranje kvalitete programa EU, Povjerenici za zeleno poslovanje |
| ROK PROVEDBE | ZADACI |
| Kontinuirano | Djelatnike poticati da ukinu pretplatu na neželjene e-mailove i newslettere, poticati izbjegavanje slanja nepotrebnih e-mailova (poruke preko Teams-a troše manje energije nego e-mail).Potaknuti djelatnike da koriste *bookmarks*, umjesto pretraživanja često otvaranih stranica, da zatvaraju tabove koje ne koriste (te su stranice povezane na server i stalno se osvježavaju) i da gase računala kada ih ne koriste. |
| INDIKATORI PROVEDBE | U opće interne procedure uvrštene preporuke za smanjenje elektroničkog onečišćenja.Interno početno osposobljavanje uključuje preporuke za smanjenje elektroničkog onečišćenja.  |
| **MJERA 2.2.** | **Učinkovitost korištenja električne i toplinske energije** |
| NOSITELJI | Odjel za programsku nabavu i infrastrukturu |
| SURADNICI U PROVEDBI | Povjerenici za zeleno poslovanje, Odjel za diseminaciju, analizu i evaluaciju EU programa |
| VREMENSKI OKVIR | ZADACI |
| do kraja 2021. | Postavljanje naljepnica koje podsjećaju da se gasi svjetlo u prostorijama poput WC-a, koje se koriste učestalo, ali kratko. Prilikom renovacije sanitarnih čvorova staviti senzore za paljenje prema mogućnostima |
| do kraja 2021. | Izrada podsjetnika djelatnicima da gase svjetla, računala i druge elektroničke aparate prilikom odlaska s posla. Paziti da klimatizacijski uređaji nisu uključeni dok su prozori otvoreni. |
| Tijekom 2022. | Povećanje energetske učinkovitosti kroz brtvljenje prozora na uredima. |
| INDIKATORI PROVEDBE | Izrađeni materijali koji podsjećaju na optimalno korištenje energije.Upute i preporuke uključene u interne procedure Agencije.Zapečaćeni prozori na uredima Agencije. |
| **MJERA 2.3.** | **Putovanja i prijevoz** |
| NOSITELJ | Povjerenici za zeleno poslovanje |
| SURADNIK U PROVEDBI | Odjel za diseminaciju, analizu i evaluaciju EU programa, Povjerenik za zeleno poslovanje, Ured ravnatelja |
| VREMENSKI OKVIR | ZADACI |
| kontinuirano | Poticati djelatnike na službena putovanja vlakom ili autobusom, kada je to moguće i poslovno opravdano. |
| kontinuirano | Poticati samo ona putovanja koja su uistinu poslovno potrebna i opravdana. |
| druga polovica 2021. | Uspostaviti sustav nagrađivanja djelatnika koji na posao dolaze biciklom ili pješice. Dodjela godišnje nagrade djelatniku/icima koji imaju najveći broj dana zelenih dolazaka na posao.  |
| do kraja 2021. | Pripremiti edukacijski poster: Biciklom/Pješice na posao tijekom cijele godine. |
| do kraja 2022. | Uključivanje Agencije u jednu od kampanja koje podupiru ekološki prihvatljiv način putovanja, npr. Biciklom na posao |
| do kraja 2022. | Uspostava komunikacije s najmodavcem i Gradom Zagrebom na temu povećanja broja sigurnih mjesta za parkiranje bicikala. |
| INDIKATORI PROVEDBE | Analiza učestalosti službenih putovanja vlakom ili autobusom. Analiza službenih putovanja (prijeđeni kilometri) djelatnika Agencije kao potencijalna podloga za offsetting.Ukupni broj dana kada su djelatnici dolazili na posao na zeleni način, te broj djelatnika koji su biciklirali ili pješačili na posao.Podijeljen edukacijski poster o bicikliranju na posao.AMPEU uključena u najmanje jednu kampanju koja podupire ekološki prihvatljiv način putovanja.Planirano više mjesta za parkiranje bicikala, po mogućnosti onih koje omogućuju zaključavanje rame bicikla. |

|  |  |
| --- | --- |
| **CILJ 3.** | **ZELENA DOGAĐANJA** |
| **MJERA 3.1.** | **Organizacija zelenih događanja** |
| NOSITELJ | Odjel za diseminaciju, analizu i evaluaciju EU programa  |
| SURADNICI U PROVEDBI | Povjerenici za zeleno poslovanje |
| VREMENSKI OKVIR | ZADACI |
| kontinuirano | Organizacija virtualnih događanja, kada god je moguće i opravdano. |
| prilikom organizacije događanja uživo | Odabrati lokaciju koja je najbliža velikom dijelu sudionika čime se značajno smanjuje ugljični otisak nastao putovanjem. |
| prilikom organizacije događanja uživo | Smanjiti korištenje papira na informativnim događanjima - materijale postaviti na web, te po mogućnosti postaviti sustav QR kodova. |
| prilikom organizacije događanja uživo | Catering - zamijeniti jednokratne proizvode poput plastičnih čaša ili pribora za jelo, sa priborom koji se koristi više puta, te paziti da meni uključuje 50 % vegetarijanske hrane, jer se time značajno smanjuje ugljični otisak.  |
| prilikom organizacije događanja uživo | Angažirati catering koji može osigurati pohranjivanje i preuzimanje nekonzumirane hrane. |
| prilikom organizacije događanja uživo | Plastične bedževe koristiti isključivo višekratno.Koristiti trakice – ili naljepnice za tkaninu (šivana samoljepiva tkanina).Za djelatnike koristiti trajne trakice i bedževe za ime. |
| do kraja 2021. | Nabava promotivnih materijala prilagođenih biciklistima. |
| INDIKATORI PROVEDBE | Broj organiziranih virtualnih evenata.Broj organiziranih „zelenih“ cateringa.Nabava oznaka imena od materijala prijateljskih za okoliš. |
| **MJERA 3.2.** | **Zeleni promotivni materijali** |
| NOSITELJ | Odjel za diseminaciju, analizu i evaluaciju EU programa |
| SURADNICI U PROVEDBI | Ured ravnatelja, Povjerenici za zeleno poslovanje |
| ROK PROVEDBE | ZADACI |
| prilikom nabave promotivnih proizvoda | Osigurati da najmanje 60% promotivnih proizvoda ima bar jednu od sljedećih karakteristika: - da su izrađeni od recikliranih materijala ili se mogu reciklirati,- da zamjenjuju jednokratne proizvode (npr. staklena boca za vodu),- da su izrađeni od obnavljajućih resursa (pamuk, bambus),- da nisu izrađeni od plastike,- da su energetski učinkoviti (predlaže se da se ne naručuju proizvodi s druge strane planeta),- da su kvalitetni, odnosno duže funkcionalni,-da su prilagođeni biciklistima i pješacima. |
| INDIKATOR PROVEDBE | Ugovoreni i dobavljeni promotivni proizvodi, prijateljski za okoliš. |

|  |  |
| --- | --- |
| **CILJ 4.** | **KOMUNIKACIJA** |
| **MJERA 4.1.** | **Komunikacija prema djelatnicima** |
| NOSITELJ | Povjerenici za zeleno poslovanje, Odjel za programsku infrastrukturu i nabavu, Odjel za diseminaciju, analizu i evaluaciju EU programa |
| SURADNICI U PROVEDBI | Ured ravnatelja |
| ROK PROVEDBE | ZADACI |
| Q2 2021 | Interna objava akcijskog plana. |
| Do kraja 2021. | Priprema materijala o načinima na koje djelatnici svojim prehrambenim navikama mogu pomoći smanjenju onečišćenja okoliša.  |
| kontinuirano | Prilikom kupnje kuhinjskog pribora za potrebe Agencije ne kupovati ništa plastično. |
| kontinuirano | Obilježavanje različitih relevantnih „zelenih“ datuma putem medijskih objava i primjera dobre prakse |
| Do kraja 2021. | Osigurati da svaki ured ima bar jednu veću biljku. |
| INDIKATORI PROVEDBE | Interni materijal o učinku prehrane na okoliš postavljen u zajedničke prostore (kuhinje).Broj nabavljenih biljaka.Broj objavljenih medijskih objava vezanih uz podupiranje zelenih tema. |
| **MJERA 4.2.** | **Komuniciranje prema javnosti** |
| NOSITELJ | Odjel za diseminaciju, analizu i evaluaciju EU programa, Odjel za Europske snage solidarnosti |
| SURADNIK U PROVEDBI | Povjerenici za zeleno poslovanje |
| ROK PROVEDBE | ZADACI |
| Q2 2021. | Objava akcijskog plana na mrežnoj stranici Agencije. |
| jednom mjesečno | Objave na društvenim mrežama s temom zelenog poslovanja. |
| Q3 2021 | Priprema komunikacijskog letak koji potiče zeleno poslovanjePriprema internog postera koji potiče zeleno poslovanje. |
| Tijekom 2021/2022 | Predstavljanje letka *Može li to zelenije* kao i AMPEU Akcijskog plana za zeleno poslovanje u sklopu redovnih radionica i info dana, po potrebi priprema zasebnog webinara |
| INDIKATORI PROVEDBE | Broj objava na društvenim mrežama koje promoviraju zeleno poslovanje.Objavljen i distribuiran letak za korisnike koji potiče zeleno poslovanje (*Može li to zelenije?).* Postavljeni interni posteri koji potiču zeleno poslovanje. Održan webinar na temu zelenog poslovanja. |

|  |  |
| --- | --- |
| **CILJ 5.** | **UČINKOVITO UPRAVLJANJE ZELENIM POSLOVANJEM** |
| **MJERA 5.1.** | **Smanjenje potrošnje papira** |
| NOSITELJ | Povjerenici za zeleno poslovanje |
| SURADNICI U PROVEDBI | Odjel za programsku nabavu i infrastrukturu |
| VREMENSKI OKVIR | ZADACI |
| U prvoj polovici 2021. | Postaviti podsjetnike u urede ili/i pored printera da se tisak dokumenata i -mailova svede na najmanju moguću mjeru. |
| U prvoj polovici 2021. | Postaviti sav softver da printa obostrano, s mogućnosti promjene postavke, ako je promjena postavki nužna. |
| U prvoj polovici 2021. | Postaviti upute za učinkovito korištenje papirnatih ručnika na mjestima gdje se oni koriste. |
| U drugoj polovici 2021. | Uvesti digitalno potpisivanje ugovora i drugih dokumenata |
| U drugoj polovici 2021. | Započeti proces digitalizacije tekuće i arhivirane dokumentacije |
| INDIKATORI PROVEDBE | Postavljene upute za smanjenje korištenja papira za printanje.Analiza ukupne količine nabavljenog/utrošenog papira za printanje.Postavljene upute za učinkovito korištenje papirnatih ručnika.Broj procesa zaključenih digitalnim potpisivanjem. |
| **MJERA 5.2.** | **Povećana briga o zaštiti okoliša** |
| NOSITELJ | Povjerenici za zeleno poslovanje, Odjel za nabavu i programsku infrastrukturu |
| VREMENSKI OKVIR | ZADACI |
| u prvoj polovici 2021 | Interni dokument koji pojašnjava pravila odvajanja otpada djelatnicima.  |
| U prvoj polovici 2021. | Postaviti kutije za recikliranje papira uz sve printere i sve urede. |
| U prvoj polovici 2021. | Postaviti kutije za recikliranje plastike i otpadnih baterija na prikladna mjesta. |
| U prvoj polovici 2021. | Započeti s razdvajanjem bio otpada korištenjem kanti za biootpad. |
| kontinuirano | Reciklirati tonere za printere. |
| kontinuirano | Nabavu deterdženata usmjeriti na eko-deterdžente koji smanjuju zagađenje vode. |
| kontinuirano | Reciklirati elektroničku opremu. |
| INDIKATORI PROVEDBE | Izrađen i distribuiran poster o pravilima za odvajanje otpada.Broj postavljenih kutija za recikliranje papira.Broj postavljenih kanti za smeće u kuhinjama za odvajanje otpada.Količina recikliranih tonera i elektroničke opreme.Nabavljene kante za plastiku i biootpad.Klasični deterdženti zamijenjeni eko deterdžentima. |

|  |  |
| --- | --- |
| **MJERA 5.3.** | **Praćenje i provedba akcijskog plana** |
| NOSITELJ | Povjerenici za zeleno poslovanje |
| SURADNICI U PROVEDBI | Ured ravnatelja |
| VREMENSKI OKVIR | ZADACI |
| 1. Q22021
2. Q12022 & Q12023
 | Uspostava okvira za praćenje i unaprjeđenje ciljeva i mjera na području zelenog poslovanja |
| INDIKATORI PROVEDBE | 1. Imenovane osobe zadužene za provođenje Akcijskog plana (Povjerenik za zeleno poslovanje, Zamjenik Povjerenika)
2. Analiza provedenih mjera s prijedlozima za unaprjeđenje
 |